24por-221

EH Bildu Nafarroa talde parlamentarioari atxikita dagoen foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren Osoko Bilkuran ahoz erantzun dezan:

Osasun-arloko formakuntza espezializatua egiten ari diren pertsonek (BAME, BAPE, BAFE...), zeinek 2019-2020 ikasturtean hasi baitzuten formakuntza-prozesua, pandemia dela-eta ikusi zuten aldatu egin zirela ohiko epeak, halako moldez non irailean amaitu baitzuten egonaldia, ezen ez, ohikoa zen moduan, maiatzean.

Arazoa da langile horiek, beren osasun-formakuntza espezializatua amaitu berri zutela, sarritan erabiliak izan direla udako oporraldiak dituzten Osasun Sistema Publikoko osasun-profesionalak ordezkatzeko. Aurten ez dago plantillako langileak ordezteko kontratazioetarako halako izangairik, profesional horiek oraindik ere formakuntza egiten ari direlako.

Osasuneko ministro Mónica Garcíak Osasun Sistema Nazionaleko Lurraldearteko Kontseiluaren osoko bilkura berezia deitu zuen ekainaren 5ean, Oinarrizko Osasun-laguntzan uda honetan gertatuko den osasun-profesionalik ezaren arazoa modu monografikoan aztertzeko.

Osasuneko kontseilariei zuzendutako gutun batean, ministroak eskatu zien bilera baino 48 ordu lehenago igor zitzaten udari begira Oinarrizko Osasun-laguntza kudeatzeko xedez taxutu dituzten planak, bilera hori "emankorra" izan dadin.

Hori dela eta, parlamentari honek hauxe jakin nahi du:

Osasun Departamentuak zer neurri edo plan ari da ezartzen edo ezarriko du udari begira, plantillako langileek oporrak hartu ahal izanen dituztela bermatzeko eta gure herrietan udan zehar osasun-laguntzarik onena mantentzeko?

Iruñean, 2024ko maiatzaren 30ean

Foru parlamentaria: Domingo González Martínez